OzLabs/hebrew-wiki-articles huggingface dataset:
אושר דוידה

אושר דוידה (נולד ב-18 בפברואר 2001) הוא כדורגלן ישראלי המשחק בעמדת קשר הכנף במכבי תל אביב.

== קריירת מועדונים ==
דוידה נולד וגדל באשדוד. החל את דרכו במחלקות הנוער של מ.ס. אשדוד ומכבי תל אביב, ובשנת 2015 הצטרף למחלקת הנוער של הפועל תל אביב. הוא זכה יחד עם קבוצת הנוער של המועדון בגביע המדינה לנוער בעונת .

ב-30 ביולי 2019 ערך את הופעת הבכורה שלו בקבוצה הבוגרת של המועדון, בהפסד 2–3 למ.ס. אשדוד במסגרת גביע הטוטו 2019/2020. ב-4 בנובמבר ערך את הופעת הבכורה שלו בליגת העל הישראלית, בהפסד 1–2 למכבי חיפה במסגרת המחזור התשיעי לעונת 2019/2020. בעונה זו שיחק לסירוגין בקבוצת הבוגרים ובקבוצת הנוער של המועדון, וערך תשע הופעות ליגה במדי הקבוצה הבוגרת.

ב-9 בנובמבר 2020 הבקיע את שער הבכורה שלו במועדון, בניצחון 0–1 על הפועל חדרה במסגרת המחזור השישי בליגה לעונת 2020/2021. בעונה זו הפך לשחקן הרכב קבוע בקבוצה הבוגרת, וערך 30 הופעות ליגה, בהן הבקיע שלושה שערים, ובסיומה העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה. את עונת 2021/2022 סיים עם שמונה שערים ב-34 משחקי ליגה.

ב-23 באוגוסט 2022 חתם בסטנדרד לייז' מליגת העל הבלגית.<ref></ref> חמישה ימים לאחר מכן ערך הופעת בכורה בקבוצה, בניצחון 0–1 על קורטרייק.

ב-30 באוגוסט 2023 חתם במכבי תל אביב לארבע שנים.

== נבחרות ישראל ==
שיחק בכל נבחרות הנערים (למעט בנבחרת נערים ב' עד גיל 16) והנוער של ישראל.

מאז 2020 הוא חלק מסגל נבחרת ישראל הצעירה עד גיל 21.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

== חיים אישיים ==
דוידה מאורס לשיר משה.<ref></ref>

== תארים ==

; מכבי תל אביב
* גביע הטוטו: 2023/2024
* אליפות: 2023/2024
* אלוף האלופים: 2024

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כדורגלני הפועל תל אביב
קטגוריה:כדורגלני סטנדרד לייז'
קטגוריה:כדורגלני מכבי תל אביב
קטגוריה:כדורגלנים ישראלים באולימפיאדת פריז (2024)
קטגוריה:אשדוד: כדורגלנים
קטגוריה:כדורגלנים ישראלים בבלגיה
קטגוריה:ישראלים שנולדו ב-2001
2011 בג'יבוטי

אירועים שהתרחשו במהלך 2011 בג'יבוטי.

== בעלי תפקידים ==
* נשיא: איסמאעיל עומאר גואלה
* ראש ממשלה: דליטה מוחמד דליטה

== אירועים ==
=== פברואר ===
* 18 בפברואר – המשטרה יורה בגז מדמיע לעבר אלפי אנשים שהפגינו נגד משטר אסמאעיל עומאר גואלה בג'יבוטי.<ref></ref>

=== מאי ===
* 12 במאי – בית המשפט הפלילי הבינלאומי מבקש ממועצת הביטחון של האו"ם לנקוט צעדים בשל כישלון ג'יבוטי לעצור את נשיא סודאן עומר אל-בשיר, שהוגש נגדו כתב אישום על ידי בית המשפט באשמת פשעי מלחמה.<ref></ref>

==קישורים חיצוניים==

== הערות שוליים ==

ג'יבוטי
2011
יא ראייח

יא ראייח או יא רייח (בערבית: يا رايح; בתרגום לעברית: לאן אתה הולך) הוא שיר שעבי אלג'יראי שכתב וביצע המוזיקאי האלג'יראי דהמאן אל חראשי בשנת 1973.

במהלך שלושת העשורים האחרונים השיר הפך להיות מזוהה עם הזמר האלג'יראי-צרפתי רשיד טאהא שביצע אותו לראשונה בשנת 1993. בהמשך נכלל השיר בשני אלבומים של טאהא, ובשנת 1997 הוציא אותו האחרון כסינגל שהגיע למקום ה-11 במצעד הסינגלים הצרפתי. בפברואר 1998 קיבל השיר שלו את פרס סינגל הכסף. לאחר מותו של טאהא, השיר נכנס מחדש למצעדי הסינגלים בצרפת והגיע למקום ה-14.

==גרסאות כיסוי==
במשך השנים זכה השיר לגרסאות כיסוי רבות, בשלל שפות, כולל עברית, הינדי, טורקית, יוונית, סרבית ועוד.

=== בישראל ===
בישראל זכה השיר למספר רב של גרסאות כיסוי בשפה הערבית. גם בעברית קיימות לשיר מספר גרסאות כיסוי, בהן "יודו לך רעיוני", המושר במסורת הפיוט של יהדות מרוקו.

גרסת כיסוי המשלבת ערבית ועברית בוצעה על ידי חיים זריהן וחיים ישראל. בשנת 2010 הוקלטה גרסת כיסוי עברית שנכללה באלבום של משפחת תאקט. ב-2012 סומפל קטע ממנו בשיר "בליבי" של שלומי שבת והבוסקילז.

פתיח סדרת הטלוויזיה שנות ה-80 הוא סימפול הפתיחה של השיר.

==קישורים חיצוניים==

* 

קטגוריה:מוזיקה צפון אפריקאית
מני גליישר

מני גליישר (באנגלית: Many Glacier) הוא אזור בצדו המזרחי של הפארק הלאומי גליישר, במדינת מונטנה שבארצות הברית.

אזור זה ממוקם מצפון לדרך ההולכים-אל-השמש.

באזור מני גליישר מצויים אגם שרבורן - האגם הגדול באזור, וכן מלון מני גליישר, הממוקם לחוף אגם סוויפטקרנט - בית המלון והמבנים הסמוכים אליו, שנבנו בשנת 1915, מהווים אתר היסטורי לאומי של ארצות הברית.

אזור מני גליישר ידוע באגמים הרבים שבו, במפלים, וביערות המחטניים שביניהם כרי דשא אלפיניים.

== תיירות ==

פעילות התיירות באזור כוללת שיט בסירות באגמים, טרקים במסלולי ההליכה, וכן טיולי טבע מודרכים, רכיבה על סוסים, טיפוס הרים, דיג ומחנאות.

== לקריאה נוספת ==

<div class="mw-content-ltr">• National Park Service, [https://web.archive.org/web/20060430081649/http://www.nps.gov/glac/pdf/mghiststr.pdf Historic Structures Report - Many Glacier Hotel complex], July 2002</div>

== קישורים חיצוניים ==

* [https://prd-tnm.s3.amazonaws.com/StagedProducts/Maps/USTopo/PDF/MT/MT_Many_Glacier_20140520_TM_geo.pdf מפת אזור מני גליישר] באתר הסקר הגאולוגי של ארצות הברית
* [https://gosite.co.il/?p=9312 בלוג בעברית המתאר טיול באזור מני גליישר]
* [https://www.lametayel.co.il/tips/g1k189 אזור מני גליישר] באתר "למטייל"
* [https://www.maslulim-america.com/glaciernp/ הפארק הלאומי גליישר] באתר "מסלולים" (תמונות רבות של הפארק)
* [https://wcc.sc.egov.usda.gov/nwcc/site?sitenum=613 אזור מני גליישר] באתר משרד החקלאות של ארצות הברית
* [https://www.nps.gov/glac/planyourvisit/hikingmanyglacier.htm מסלולי ההליכה באזור מני גליישר] באתר שירות הפארקים הלאומיים של ארצות הברית
* [http://www.hikingwalking.com/index.php/destinations/mt/mt_glacier/many_glacier רשימת מסלולי ההליכה באזור מני גליישר] (מרחקים, תיאור מסלולי ההליכה ותצלומי מסלולי ההליכה)
* [https://www.hikingproject.com/directory/8013186/many-glacier מסלולי ההליכה באזור מני גליישר] באתר hikingproject
* [http://www.hikingwalking.com/destinations/mt/mt_glacier/many_glacier מסלולי הליכה באזור מני גליישר] באתר hikingwalking
* [https://www.usparklodging.com/glacier/many.php מלון מני גליישר] באתר "לינה בפארקים הלאומיים של ארצות הברית"
* [https://www.meteoblue.com/en/weather/week/many-glacier-campground_united-states_5554295 מזג אוויר נוכחי עדכני באזור מני גליישר]
** [https://www.meteoblue.com/en/weather/14-days/many-glacier-campground_united-states_5554295 תחזית מזג אוויר עדכנית ארוכת טווח עבור אזור מני גליישר]
** [https://www.meteoblue.com/en/weather/historyclimate/weatherarchive/many-glacier-campground_united-states_5554295 נתוני מזג אוויר היסטוריים עבור אזור מני גליישר]
** [https://www.meteoblue.com/en/weather/archive/yearcomparison/many-glacier-campground_united-states_5554295 סטטיסטיקות מזג אוויר עבור אזור מני גליישר]
* 
* 

== הערות שוליים ==

קטגוריה:רכס לואיס
קטגוריה:הפארק הלאומי גליישר
קטגוריה:מחוז גליישר: גאוגרפיה
קטגוריה:מונטנה: גאוגרפיה
קטגוריה:מונטנה: תיירות
ג'אסורבק יאחשיבוייב

ג'אסורבק ג'ומבוי אוג'לי יאחשיבוייב (באוזבקית: Jasurbek Jumaboy oʻgʻli Yaxshiboyev; נולד ב-24 ביוני 1997 בצ'ינאז שבאוזבקיסטן) הוא כדורגלן אוזבקי המשחק בעמדת קשר הכנף בקבוצת שריף טירספול מליגת העל המולדובית, בהשאלה מלגיה ורשה, ובנבחרת אוזבקיסטן.

== קריירת מועדונים ==
יאחשיבוייב הוא תוצר מחלקת הנוער של פחטקור טשקנט, אליה הצטרף בשנת 2004. הוא החל את הקריירה המקצוענית שלו במועדון, שמשחק בליגת העל האוזבקית, בשנת 2016, ובמהרה הפך לשחקן הרכב קבוע בקבוצה.

בחודש יולי 2019 הושאל יאחשיבוייב ל-AGMK, גם היא מליגת העל האוזבקית, לחצי השני של עונת .

בשנת 2020 הושאל לאנרגטיק מינסק מליגת העל הבלארוסית למשך עונה אחת. ב-19 במרץ 2020 ערך את הופעת הבכורה שלו במועדון, בניצחון 1–3 על באטה בוריסוב במסגרת הליגה. במשחק זה הבקיע גם צמד שערי בכורה. בהמשך עונת הושאל לשחטיור סליהורסק, גם היא מליגת העל הבלארוסית.

ב-13 בפברואר 2021 חתם על חוזה לשתי עונות וחצי בלגיה ורשה מליגת העל הפולנית. ב-1 במאי ערך את הופעת הבכורה שלו במועדון, בתיקו 0-0 נגד ויסלה קרקוב במסגרת המחזור ה-28 בליגה לעונת . זו הייתה הופעתו היחידה בליגה בעונה זו.

ב-30 באוגוסט 2021 הושאל לשריף טירספול מליגת העל המולדובית. ב-12 בספטמבר ערך את הופעת הבכורה שלו במועדון, בניצחון 0–2 על פטרוקוב חנצ'שט במסגרת המחזור התשיעי בליגה לעונת . במשחק זה הבקיע את שער הבכורה שלו במועדון. ב-15 בספטמבר ערך את הופעת הבכורה שלו בליגת האלופות, בניצחון 0–2 על שחטאר דונצק במסגרת שלב הבתים של המפעל לעונת 2021/2022. ב-28 בספטמבר הבקיע את שער הבכורה בליגת האלופות, בניצחון 1–2 על ריאל מדריד בשלב הבתים של המפעל.

== קריירה בינלאומית ==
יאחשיבוייב היה חלק מסגל נבחרת אוזבקיסטן עד גיל 23 שזכתה בטורניר גביע אסיה עד גיל 23 בשנת .

ב-19 במאי 2018 ערך יאחשיבוייב את הופעת הבכורה שלו בנבחרת אוזבקיסטן, בהפסד 0–1 לנבחרת איראן במשחק ידידות.

== תארים ==
;שחטיור סוליהורסק
* אליפות בלארוס (1): 2021

;לגיה ורשה
* אליפות פולין (1): 2020/2021

;נבחרת אוזבקיסטן עד גיל 23
* גביע אסיה עד גיל 23 (1): 2018

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני פחטקור טשקנט
קטגוריה:כדורגלני שחטיור סליהורסק
קטגוריה:כדורגלני לגיה ורשה
קטגוריה:כדורגלני שריף טירספול
קטגוריה:כדורגלני נבחרת אוזבקיסטן
קטגוריה:אוזבקים שנולדו במאה ה-20
גבי נעמן

גבריאל (גבי) נעמן הוא ראש המועצה המקומית שלומי, המכהן מאז 1999.

== ביוגרפיה ==
נולד במעברה שהוקמה על חורבות הכפר אל-בסה (לימים, היישוב שלומי) בשנת 1959. את שירותו הצבאי עשה בגף הכיבוי בבסיס חיל האוויר.

נעמן חבר מרכז הליכוד.

בבחירות לרשויות המקומיות שנערכו בשנת 1998 התמודד על תפקיד ראש המועצה המקומית שלומי וזכה בכ-33% מהקולות, אך הפסיד לראש המועצה המכהן ישראל אוקרט שזכה בכ-40%. רשימתו "דחף" ("דור חדש פועל") זכתה בשני מושבים במליאת המועצה.

בשנת 1999 נבחר לראשונה לתפקיד ראש המועצה המקומית שלומי. שנה לאחר מכן פורסם כי נעמן התבטא כנגד אנשי צד"ל ששהו בשלומי לאחר נסיגת צה"ל מלבנון, ואמר עליהם שהם "אנסים, גנבים ומציצנים". נעמן הכחיש, אך אישר שהוא פועל להוצאתם מהיישוב.
בבחירות לרשויות המקומיות שהתקיימו בשנת 2003, זכה בכ-45% מהקולות. רשימתו "דחף" זכתה ב-3 מושבים, והייתה לסיעה הגדולה במליאת המועצה, והוא נבחר לקדנציה נוספת כראש המועצה.
בבחירות לרשויות המקומיות שנערכו בשנת 2008, גבר על שמעון רשף וגבריאל זיסקינד עם כ-57% מהקולות. רשימתו "דחף" זכתה בארבעה מושבים במליאת המועצה, והייתה לסיעה הגדולה בה.
בבחירות לרשויות המקומיות בשנת 2013 זכה בכ-54% מהקולות, ונבחר לכהונה נוספת.
בבחירות לרשויות המקומיות בשנת 2018 גבר על דוד דר, יששכר בובליל ושיפרה ווקנין עם כ-45% מקולות הבוחרים, ונבחר לכהונה נוספת.

לקראת הבחירות לרשויות המקומיות שהיו אמורות להתקיים בשנת 2023 הודיע על התמודדות נוספת (שישית במספר) לראשות המועצה, מטעם רשימה משותפת: "דחף-ליכוד-שלומי ביתנו-תקווה חדשה", אולם בשל טעות ברישום בעת הגשת הרשימה, נפסלה הרשימה מהתמודדות בבחירות. נעמן וסיעתו ערערו לבית המשפט המחוזי בחיפה, שדחה את עתירתם, וכך גם בית המשפט העליון.

במהלך כהונתו הוקמו 10 מעונות יום, נבנה בית ספר תיכון ביישוב והוקם אזור תעשייה. באותה עת, התמודדה שלומי עם מלחמת לבנון השנייה ומלחמת חרבות ברזל, שבמהלכה פונו מהיישוב מרבית תושביו, והוא ספג פגיעות ירי רבות. עקב המלחמה לא נערכו בעיר הבחירות לרשויות המקומיות בישראל בפברואר 2024, ונעמן ממשיך בתפקידו.

נעמן נשוי לנורית ואב לארבע בנות.

==קישורים חיצוניים==

* 
* [https://nowtv.co.il/video/gabyneeman19/ ראיון עם ראש מועצת שלומי, גבי נעמן], באתר NowTv.
* 

==הערות שוליים==

קטגוריה:ראשי מועצת שלומי
קטגוריה:פעילי הליכוד
קטגוריה:ישראלים שנולדו ב-1959
גנאדי סקליאר

גנאדי איבנוביץ סקליאר (ברוסית: Геннадий Иванович Скляр; נולד ב-17 במאי 1952) הוא דמות פוליטית וציבורית רוסית, מנהל בתחום התקשורת.

== ביוגרפיה ==
סקליאר נולד בעיר תרמז באוזבקיסטן הסובייטית (כיום באוזבקיסטן). בשנת 1974 הוא סיים מכון לבניית מכונות חקלאיות ברוסטוב על דון והחל לעבוד כמהנדס במפעל בעיר אובנינסק בשמחוז קלודג. בשנת 1977 הוא מונה ליושב ראש תא קומסומול במפעל ושוחרר מפעילות הנדסית.

בשנת 1981 החל סקליאר לעבוד במנגנון המפלגה הקומוניסטית של ברית המועצות והתקדם לראש סניף המפלגה בעיר אובנינסק. בשנים 1995 ו-1999 הוא השתתף בבחירות לדומה הממלכתית של הפדרציה הרוסית אך לא נבחר.

בשנת 2000 כיהן כראש המטה של אנטולי ארטמונוב בבחירות למושל המחוז ולאחר הבחירות מונה לסגנו.

בשנת 2001 עבר סקליאר למוסקבה ומונה למנכ"ל הרשת הרוסית לשידורי רדיו וטלוויזיה. הוא כיהן בתפקיד זה מספר שנים.

בשנת 2016 נבחר סקליאר נבחר לדומה השביעית כנציג של רוסיה המאוחדת מעירו אובנינסק. במהלך כהונתו קידם ויזם מספר חוקים. בשנת 2021 הוא נבחר לדומה השמינית כנציג של רוסיה המאוחדת ממחוז קלוגה לצד אולגה קורובובה.

== קישורים חיצוניים ==

* 

* [https://tass.ru/encyclopedia/person/sklyar-gennadiy-ivanovich קורות חיים]

קטגוריה:חברי מפלגת רוסיה המאוחדת
קטגוריה:חברי הדומה הממלכתית
קטגוריה:בוגרי אוניברסיטאות ומכללות
קטגוריה:רוסים שנולדו ב-1952
גשר מריה ולריה

גשר מריה ולריה (, ) הוא גשר המחבר בין אסטרגום שבהונגריה לבין שטורובו שבסלובקיה ועובר מעל נהר הדנובה. אורכו של הגשר חצי קילומטר, והוא נקרא על שם מריה ולריה, ארכידוכסית אוסטריה.

הגשר עוצב לראשונה בשנת 1893, ומאז פתיחתו ב-28 בספטמבר 1895 הוא נהרס פעמיים. ב-22 ביולי 1919 נהרס הגשר בעקבות פיצוץ בצידו המערבי, הוא שופץ בשנת 1922 ושוקם לחלוטין בשנת 1926. ב-1944 נהרס הגשר בפעם השנייה לאחר הפצצות גרמניות במלחמת העולם השנייה, יחד עם גשרים נוספים באסטרגום שנהרסו כליל.

המתיחות שבין הממשלות של הרפובליקה הסוציאליסטית הצ'כוסלובקית והרפובליקה העממית ההונגרית מנעה את הקמת הגשר מחדש והוא נשאר הרוס למשך עשורים, עד הפשרת היחסים עם כניסת המילניום השלישי. הגשר מומן על ידי ממשלות הונגריה וסלובקיה, ועם תרומה של האיחוד האירופי, כחלק מפרויקט שנועד להכשיר את מדינות הגוש המזרחי לשעבר לכניסה לאיחוד.

בעבר ניתנו בגשר חותמות בדרכון, אך כיום אזור שנגן מאפשר מעבר חופשי בגשר, מהונגריה לסלובקיה וההפך.

== קישורים חיצוניים ==

*[https://web.archive.org/web/20071206020313/http://vlada.gov.sk/temy/moststurovo/historia_mosta_en.html History of the Bridge]
*[http://www.bridgeguard.org/GB/40Ort&Bruecke.htm Bridgeguard Project]

קטגוריה:הונגריה: גשרים
קטגוריה:סלובקיה: גשרים
מריה ולריה
קראנוג

שחזור של קראנוג הבנוי על קורות עץ באגם [[לוך טאי, פרת' וקינרוס, סקוטלנד.]]
דניגול, אירלנד]]
קראנוג (באירית: crannóg; בסקוטית גאלית: crannag) הוא אי מלאכותי ששימש להתיישבות ממוגנת ואפיין את העמים הגאלים ברחבי אירלנד, ויילס וסקוטלנד.

קראנוגים הוקמו בגופי מים, לרוב אגמים או שפכי נהר, בצמוד לגדת המים או לא רחוק ממנה. הם הורכבו מטבעת קורות עץ שהוכנסו לקרקעית המים ולרוב שטח הפנים מולא באבנים, חימר או אדמה עד שעבר את פני המים ונוצר למעשה אי מלאכותי. בין הקראנוג לגדת המים נבנה גשר עץ או שהגישה אליו הייתה באמצעות כלי שיט, ברוב המקרים הוקמה חומת עץ שביב הקראנוג מה שהקנה לו הגנה נוספת והפך אותו למעשה ליישוב מבוצר עם נקודת גישה אחת. באופן טיפוסי קראנוגים היו בקוטר של בין 10 ל-30 מטר ומבין האתרים השונים שנחפרו נמצאו עדויות לשימושים שונים, כולל יישוב מבוצר, אחוזה ואף חווה.

ההערכה כיום היא שקיימים כ-1,200 קראנוגים ברחבי אירלנד ובין 350 ל-500 קראנוגים ברחבי סקוטלנד. בויילס התגלה רק קראנוג אחד שנבנה על ידי בנאים מאירלנד כבירת ממלכת ברכיניוג, בעוד שבאנגליה התגלו מספר איים מלאכותיים ששימשו להתיישבות ולפעמים נחשבים גם הם קראנוגים, אך לא חולקים רבים מהמאפיינים ולרוב גדולים בהרבה מהקראנוגים הטיפוסיים. 

הקראנוגים הראשונים מתוארכים להתקופה הנאוליתית, סביב 3500 לפנה"ס (תיארוך פחמן-14 של בין 3380 ל-3680 לפנה"ס), כאשר איילין דומנהיל (Eilean Dòmhnuill) ואתר נוסף בלוך בוגסטייל ב נחשבים לקדומים ביותר שנתגלו. בעוד שישנם מספר קראנוגים שהמשיכו לשמש להתיישבות אל תוך המאה ה-17, נראה שהשיא בשימוש בקראנוגים היה סביב תקופת הברזל (בין 800 לפנה"ס לעד 500 לספירה).

==דוגמאות לקראנוגים==
<gallery>
SettlementLochOlabhat Geograph-2928636-by-Richard-Law.jpg|איילין דומנהיל בלוך אולבט, סקוטלנד
Crannog Loch Bhorgastail.jpg|הקראנוג בלוך בורדסטיל, סקוטלנד
Lllangorse lake from llangorse mountain.jpg|הקראנוג באגם ל'אנגורס, ויילס
Overgrown crannog, Achill Island.jpg|קראנוג באי אכיל, אירלנד
The Crannog on Loch Achilty (geograph 3439802).jpg|קראנוג בלוך אכילטי, סקוטלנד
The crannog marked on Loch Kernsary - geograph.org.uk - 440405.jpg|קראנוג בלוך קרנסרי, סקוטלנד
</gallery>

==ראו גם==
* בית עגול

==קישורים חיצוניים==

* 

קטגוריה:ביצורים
קטגוריה:סקוטלנד: היסטוריה
קטגוריה:אירלנד: היסטוריה
קטגוריה:פרהיסטוריה
קטגוריה:תקופת הברזל
קטגוריה:טיפוסי מבנים
קטגוריה:גאוגרפיה עירונית
קטגוריה:איים מלאכותיים
יורי ורנידוב

יורי מיקולאיוביץ' ורנידוב (באוקראינית: Юрій Миколайович Вернидуб; נולד ב-22 בינואר 1966) הוא מאמן כדורגל אוקראיני וכדורגלן עבר ששיחק בעמדת המגן.

== קריירה ==
=== קריירת משחק ===
הוא החל לשחק כדורגל בז'יטומיר מולדתו, בקבוצות נוער מקומיות וערך את הופעת הבכורה שלו ב-1983 בספרטק המקומית בליגה הסובייטית השנייה. בשנת 1987 הוא שיחק במדי קולוס ניקופול, ובשנת 1988 הוא הוזמן לדניפרו, אך מבלי ששיחק אפילו משחק אחד, עזב את הקבוצה. הוא נלקח על ידי מועדון הליגה השנייה "פריקרפטיה", שם בילה את שאר עונת 1988.

בשנת 1989 עבר למועדון מטאלורג זפוריז'יה, איתו הצליח לעלות לליגה הבכירה, שם ערך את הופעת הבכורה שלו ב-11 במרץ 1991 במשחק מול "ספרטק" מוסקבה (2:1). לאחר קריסת ברית המועצות, המשיך לשחק במטאלורג בליגת העל האוקראינית, שם בילה עוד שתי עונות.

בשנים 1994–1996 שיחק במועדון אחר של זפוריז'יה "טורפדו", אם כי לפני קיץ 1993 יצא לאירופה, לאחר שחתם על חוזה במועדון הגרמני קמניצר, ששיחק ב.

מאז 1997 שיחק בזניט סנקט פטרבורג, שם היה קפטן הקבוצה. זכה בגביע הרוסי בעונת 1998/99 וערך את הופעת הבכורה שלו בתחרות האירופית בשנת 1999.

=== קריירת אימון ===
לאחר פרישתו למד באקדמיית הספורט לסגפט בסנקט פטרבורג.

מיוני 2009, הוא היה עוזר מאמן במטאלורג זאפוריז'יה. לאחר ששימש כעוזר מאמן בזוריה לוהנסק הוא מונה למאמן זמני בנובמבר 2011 לאחר שהנהלת זוריה פיטרה את המאמן הראשי אנטולי צ'אנצב.<ref></ref> הוא עבד בזוריה עד ה־31 במאי 2019. לאחר שעזב את זוריה אימן את המועדון את שחטיור סוליהורסק הבלארוסית.

הוא מונה למאמן מועדון שריף טירספול ב-18 בדצמבר 2020.<ref></ref> הוא זכה באליפות מולדובה 2020/21 בעונתו הראשונה במועדון.<ref></ref> בשנת 2021 הוא הוביל את הקבוצה לשלב הבתים בליגת האלופות – הפעם הראשונה שמועדון מולדובי הגיע להישג כזה.<ref></ref><ref></ref>

החל מיוני 2022 מאמן את קבוצת קריוובס מליגת העל האוקראינית.

==משפחתו==
ליורי ורנידוב בן אחד - ויטלי ורנידוב (יליד 1987), אשר כמו אביו, היה כדורגלן מקצועי. שיחק בקבוצות מטאלורג זפוריז'יה וזוריה לוהנסק. החל משנת 2023 מתפקד כעוזרו של אביו באימון קבוצת קריוובס.

== תארים ==
=== כשחקן ===
; זניט סנקט פטרבורג
* גביע רוסיה: 1998/99

=== כמאמן ===
; שחטיור סוליהורסק
* ליגת העל הבלרוסית: 2020

; שריף טירספול
* ליגת העל המולדובית: 2020/21

==קישורים חיצוניים==

==הערות שוליים==

קטגוריה:כדורגלנים אוקראינים
קטגוריה:כדורגלנים סובייטים
קטגוריה:מגני כדורגל אוקראינים
קטגוריה:מגני כדורגל סובייטים
קטגוריה:ז'יטומיר: כדורגלנים
קטגוריה:כדורגלני זניט סנקט פטרבורג
קטגוריה:כדורגלני פ.צ. קמניצר
קטגוריה:כדורגלני מטאלורג זפוריז'יה
קטגוריה:מאמני כדורגל אוקראינים
קטגוריה:אוקראינים שנולדו ב-1966
כריסטיאן בראר

כריסטיאן בראר (צרפתית: Christian Bérard: 20 באוגוסט 1902 - 11 בפברואר 1949), הידוע גם בשם בבה, היה אמן, מאייר אופנה צרפתי.

בראר ואהובו בוריס קוצ'נו, היו ממייסדי" בלט דה שאנז אליזה", ואחד מהזוגות ההומוסקסואליים הבולטים בגלוי בתיאטרון הצרפתי במהלך שנות השלושים והארבעים.

== ביוגרפיה ==
בראר נולד בפריז בשנת 1902, ולמד בילדותו בבית הספר ג'נסון דה סאלי. בשנת 1920 הוא נכנס לאקדמיה רנסון, שם הושפע מסגנונם של אדוארד וויארד ומוריס דניס.

בראר הציג את התערוכה הראשונה שלו בשנת 1925, בגלריה פייר. מתחילת הקריירה שלו היה לו עניין בתפאורות תיאטרון ובעיצובי תלבושות, ומילא תפקיד חשוב בהתפתחות העיצוב התיאטרלי בשנות השלושים והארבעים.

בתחילת שנות השלושים בראר עבד עם ז'אן מישל פרנק, צייר תפאורות, עשה עבודות בעץ וצייר דגמים לשטיחים. הוא עבד גם כמאייר אופנה של קוקו שאנל, אלזה שיאפרלי ונינה ריצ'י. ההישג הנודע ביותר של בראר היה כנראה העיצובים הבוהקים והקסומים שלו לסרטו של ז'אן קוקטו ב-1946 .

בראר נפטר בפתאומיות מהתקף לב ב-11 בפברואר 1949, על במת תיאטרון מריני. סטבאט מאטר (1950) של פרנסיס פולנץ הולחן לזכרו, וז'אן קוקטו הקדיש לו את סרטו אורפה (1950).<ref></ref>

== גלריה ==
<gallery mode="packed" heights="180">
File:C Berard Horst P. Horst 01.jpg

File:C Berard Emilio Terry.jpg

File:C Berard Madame L.jpg
</gallery>

== קישורים חיצוניים ==

* 

== הערות שוליים ==

קטגוריה:מאיירים צרפתים
קטגוריה:אופנה
קטגוריה:צרפתים שנולדו ב-1902
קטגוריה:צרפתים שנפטרו ב-1949
מקס הוף

מקס הוף (בגרמנית Max Hoff; 1903–1985) היה מאייר שהתפרסם במיוחד בזכות הפרסומות שלו עבור חברת סימפסון מפיקדלי וחברת הסיגריות אסטור. אמנותו ייצגה באופן מושלם את אופנת שנות החמישים והשישים במערב אירופה ובצפון אמריקה.

== ביוגרפיה ==
נולד בשם מקסמיליאן ג'. א. האופבאור בווינה, ולמד ציור דיוקנאות ונוף האקדמיה לאמנויות יפות בווינה, שם החל לעשות לעצמו שם באמצעות איורי תפאורות לבמה ועיצוב תלבושות להצגות. מספר עיצובים אופנתיים שלו התפרסמו תחת הכינוי מקס הוף בכתב העת האירופאי International Textiles, שם ראה אותם אלק סימפסון - הבעלים של חברת סימפסון מפיקדילי, לונדון.

=== חברת סימפסון מפיקדילי ===
בשנת 1936 אלק סימפסון הביא את הוף - בגיל 33 - ללונדון, והזמין אותו להפיק סדרת איורים של גברים נאים, צעירים וספורטיביים - לבושים בבגדי חברת סימפסון. אלה עתידים להפוך לייצוג של סגנון האופנה של חברת סימפסון במשך רבע מאה. בשלב מסוים החברה הוסיפה לדגמים שלה גם בגדי נשים -בסגנון אופנתי, אלגנטי ומקסים. איוריו של הוף, שימשו לראשונה בחוברות הדיוור הישיר, הפכו עד מהרה למרכז הפרסום של חברת סימפסון. ביל קרופורד - סוכן הפרסום של סימפסון - הכיר בעוצמה של הדימויים שיצר הוף, וכאשר היטלר סיפח את אוסטריה בשנת 1938 שכנע קרופורד את מקס הוף לעבור ללונדון, שם הוא התחתן עם מרגרט פופר באותה שנה ונולדו להם שני ילדים.<ref>The British Tradition. Simpson - a World of Style" by David Wainwright</ref>

רישומיו של קבוצות של דמויות גברים לבושים ללא דופי, המתוארים כמעט תמיד במצב רוח מאושר ונינוחות, הפכו לסגנון מקובל בפרסום בעיתונות של בגדי סימפסון עד תחילת שנות השישים.<ref>Man Appeal: Advertising, Modernism and Menswear" by Paul Jobling</ref>

=== סיגריות אסטור ===
כבר בסוף שנות החמישים הוף החל לעבוד עם משרד הפרסום הגרמני האנס וו. ברוזה, בפרנקפורט על המיין. בשנת 1958 קמפיין של שמונה מודעות בלבד - בשל תקציב מוגבל של החברה, היו פרסום לאבקת כביסה משובחת.<ref>Die Entdeckung des Verbrauchers" by Hanns W. Brose</ref>

מאחר שהעבודה עם האנס ברוזה הלכה טוב וחברת סימפסון החלה למתג מחדש את הפרסומת שלה מחדש, הופ סיים את עבודתו עם סימפסון בשנת 1961 והפך לאמן הפרסומות הבלעדי של האנס ברוזה.

לחברת ברוזה היה חוזה פרסום לסיגריות אסטור במשך שנים אחדות. בשנת 1961 היינץ מרטין ברוזה החליט להביא סגנון חדש לקמפיין המודעות שלהם לסיגריות אסטור. כך החל הקמפיין המפורסם ביותר של הופ בשם Rendezvous der Prominenz, שנמשך עד 1967. הוא הופנה תחילה לגרמניה ולאחר מכן לחברה הגבוהה הבינלאומית. מקס הוף סיפק יותר מ -200 מודעות לסדרה זו.
==הערות שוליים==

קטגוריה:מאיירים גרמנים
קטגוריה:אופנה
קטגוריה:פרסומות
קטגוריה:גרמנים שנולדו ב-1903
קטגוריה:גרמנים שנפטרו ב-1985
טאיצ'אנג, קיסר סין

טַאיצַ'אנְגּ (במנדרינית: 泰昌, בפין-יין: Tàichāng; 28 באוגוסט 1582 – 26 בספטמבר 1620) היה קיסר סין ה-15 משושלת מינג. בנו של הקיסר וָאן-לִי ואביהם של הקיסרים טְייֵנְצִ'י וצ'ונְגְגֶ'ן. טאיצ'אנג ירש את הקיסרות במות אביו ב-28 באוגוסט 1620, ונפטר בתוך פחות מחודש מתחילת שלטונו ב-26 בספטמבר. במותו ירש אותו בנו הבכור, טְייֵנְצִ'י.

== ביוגרפיה ==
ג'וּ צַ'אנְגּלוֹאוּ כפי שנודע בשמו הפרטי, היה בנם של הקיסר ואן-לי ואשת הקיסר שְׂיַאו-גִּ'ינְגּ. ג'ו צ'אנגלואו נולד ב-1582, ולאחר הולדתו קודמה אמו במעמד נשות הקיסר על אף שלא הייתה הקיסרית, שכן ג'ו היה בכור בניו של ואן-לי. יחסיו עם אביו הקיסר היו רעועים, אך ואן-לי נרתע מלהדיח את ג'ו מסדר הירושה עקב העובדה שמהלך כזה יפגע בסדרי הירושה שנקבעו בתקופת שושלת האן.

ג'ו קיבל את תואר שלטונו של טַאיצַ'אנְגּ עם ירושתו על כס המלוכה בשנת 1620 בגיל 38 לאחר מות אביו. שלטונו של ג'ו, תקופת טאיצ'אנג, היה הקצר ביותר מכל קיסרי שושלת מינג. הוא הוכתר ב-28 באוגוסט 1620 ומת ב-26 בספטמבר 1620 בפתאומיות – 29 ימים בלבד לאחר הכתרתו.

עת ירש את הכתר התככים הפנימיים השתוללו בחצר הקיסרות. כמה סיעות פקידים וסריסים יריבות פעלו להשיג סמכות והשפעה על הקיסר ומספר פעמים התקיימו רציחות בשורותיהם. הגבירה גֶ'נְג, שהייתה מבין נשותיו של ואן-לי, עשתה כמיטב יכולתה לחסל את הקיסר על מנת שבנה יעלה על כס המלוכה.

זמן קצר לאחר שהוכתר הקיסר טאיצ'אנג חלה באורח פתאומי ונטל כדוריות אדומות אשר נודעו כ"מרפאות הכל", אך מת זמן קצר לאחר מכן. מקובל להאמין כי טאיצ'אנג נרצח וכי הגבירה ג'נג עמדה מאחורי ההתנקשות. על כל מקרה, בנה של הגבירה ג'נג לא ירש את הקיסרות, ובמקומו ירש אותה בכור בניו של טאיצ'אנג, טיינצ'י.

== קישורים חיצוניים ==

* 
*[https://www.mingtombs.eu/emp/14taichang/taichang.html טאיצ'אנג, קיסר סין], באתר קברי שושלת מינג 

קטגוריה:סינים
קטגוריה:פוליטיקאים סינים
קטגוריה:קיסרים
קטגוריה:קיסרי סין
קטגוריה:שושלת מינג
קטגוריה:מונרכים שנרצחו
קטגוריה:ילידי 1582
קטגוריה:נפטרים ב-1620
טנא א-תחתא

חורבת טנא א-תחתא (Tana et-Tahta) הוא אתר ארכאולוגי הממוקם בדרום מזרח השומרון.

== היסטוריה וארכאולוגיה ==
האתר נסקר בידי צוות סקר הר מנשה ולא נערכה בו חפירה מסודרת. בסקר תועדו שרידי אתר רב־תקופתי שהוצע לזהותו עם תאנת שילה המקראית ועם העיר "תאנה" הנזכרת במקורות מהתקופה הרומית כעיר ששימשה כבירה מִנהלית במאה השנייה לספירה. זהותם האתנית של תושבי המקום לא ברורה, וישנה השערה שהיו אלו שומרונים או שהייתה זו עיר מעורבת של שומרונים ונוכרים. האתר השתרע על שטח של למעלה מ־100 דונם – על פני הכיפה המרכזית וגם על המדרון שמצפון לה. שרידים משמעותיים באתר הם: מבנה ציבור (שהוצע לזהותו כבית כנסת שומרוני), מערכות תת־קרקעיות, מערות קבורה ומערכת אספקת מים (נקבה גדולה בעין אל־פוקא הסמוך).

== לקריאה נוספת ==
* סקר הר מנשה, כרך ו, אתרים 38–65.

קטגוריה:השומרון: אתרים ארכאולוגיים
קטגוריה:יישובים שומרוניים לשעבר
בית הסביל

בית הסביל (מוכר גם כבית הפרדס) הוא מבנה ואתר היסטורי הנמצא סמוך למחנה ג'וליס. בית הסביל ממוקם במועצה אזורית שפיר וממוקם במסלול דרך היסטורית סמוך לכביש 3. בית הסביל כולל את בית הבאר ו-2 מבנים נוספים הגדורים תחת חומת אבן כורכר. במרכז המבנה יש סביל, ועל כך שם המבנה.

== היסטוריה ==
המבנה הוקם בתקופה העות'מאנית בארץ ישראל ושימש בעבר כתחנה על הדרך לאשקלון.

== כיום ==
כיום האתר משמש כמרכז אזורי למורשת, לימוד, תרבות ואומנות, והפך למוקד מוכר של המועצה האזורית. המועצה מפתחת את המקום מפעם לפעם על מנת שיהיה מוקד משיכה באזור. נכון ליולי 2021, המבנה מצויד בתמיכות והבאר העמוק מכוסה ברשתות ברזל. במבנה הפנימי חדר משאבות וסביל עמוק מאוד החיים בו עטלפים ויונים להשקיית הפרדסים שהיו באזור. בחצר גם עץ תות ענק.

== קישורים חיצוניים ==

== הערות שוליים ==

קטגוריה:אתרים ארכאולוגיים בארץ ישראל
קטגוריה:חבל לכיש
מרסיאל סליסטין

מרסיאל סליסטין (בצרפתית ובקריאולית האיטית: Martial Célestin; 4 באוקטובר 1913 – 4 בפברואר 2011) היה פוליטיקאי ועורך דין מהאיטי, שכיהן כראש ממשלתה הראשון בשנת 1988.<ref name=":0"></ref><ref name=":1"></ref><ref></ref><ref name=":2"></ref> דבר 6 שפות: קריאולית האיטית, צרפתית, אנגלית, איטלקית, גרמנית וספרדית.<ref name=":2" />

== ביוגרפיה ==
סליסטין נולד בשנת 1913 בגאנטייה.<ref name=":0" /><ref name=":2" /> הוא למד בפקולטה למשפטים וכלכלה של אוניברסיטת פורט-או-פרנס, ובשנת 1936 סיים את לימודי התואר הראשון והחל לעבוד כעורך כדין.<ref name=":2" /><ref name=":3"></ref>

בין אוקטובר 1946 לאוגוסט 1950 שימש כמזכיר המכון לקרימינולוגיה של האיטי. בשנת 1950 החל לעבוד כדיפלומט של האיטי בפריז, ובד בבד למד בסורבון.<ref name=":2" /><ref name=":3" /> בשנת 1953 החל לעבוד בתפקיד במשרד החוץ, וב-1956 מונה למזכ"ל המשרד. ב-1977 הצטרף ללשכת עורכי הדין של פורט-או-פרנס, ובשנת 1978 נבחר לנשיא הלשכה. בין השנים 1978–1986 עבד כמרצה למשפטים באוניברסיטה הממלכתית של האיטי, כיום אוניברסיטת האיטי.<ref name=":0" /><ref name=":2" />

בין 1986 ל-2005 שימש כמרצה באוניברסיטת ז'אן-פרייס-מארס, באקדמיה הצבאית של האיטי, באקדמיה הדיפלומטית הקונסולרית ובפקולטה למשפטים של אוניברסיטת פורט-או-פרנס.<ref name=":0" /><ref name=":2" />

ב-9 בפברואר 1988 הוא נבחר לכהן כראש הממשלה הראשון, על ידי הנשיא, לסלי מניגט.<ref name=":0" /><ref name=":1" /> בממשלתו, מינה עצמו לשר המשפטים.<ref name=":0" /> ב-20 ביוני 1988, ממשלתו הופלה ותפקיד ראש הממשלה בוטל.<ref name=":0" /><ref name=":1" /><ref name=":2" />

הוא נפטר ממחלה בשנת 2011 בפורט-או-פרנס, בגיל 97.<ref name=":0" /><ref name=":2" />

== פרסים ועיטורים<ref name=":2" /> ==
* דוקטור לשם כבוד מאוניברסיטת ז'אן-פרייס-מארס
* דוקטור לשם כבוד מאיגוד האוניברסיטאות הפרטיות של האיטי
* אות לגיון הכבוד של צרפת בדרגת קצין
* אות המסדר הבינלאומי פסיון ובוליבר בדרגת מפקד
* אות מסדר הכבוד וההצטיינות הלאומי של האיטי בדרגת מפקד
* מדליית ורמיל מחברת "אמנויות, מדעים ואותיות" בפריז

==חיים אישיים==
סליסטין הוא דודו של בוניפאס אלכסנדר, נשיא האיטי בין השנים 2004–2006.

== הערות שוליים ==

קטגוריה:ראשי ממשלת האיטי
קטגוריה:בוגרי אוניברסיטת פריז
קטגוריה:עורכי דין
קטגוריה:מקבלי תואר דוקטור לשם כבוד
קטגוריה:קצינים בלגיון הכבוד
קטגוריה:האיטים שנולדו ב-1913
קטגוריה:נפטרים ב-2011
AlexNet

ארכיטקטורת AlexNet
AlexNet היא ארכיטקטורת רשת קונבולוציה שנוצרה על ידיי אלכס קריז'בסקי בשיתוף עם איליה סוצקבר וג'פרי הינטון שהיה אז המנחה האקדמאי שלו.

AlexNet התחרתה וזכתה בתחרות "אתגר זיהוי חזותי בקנה מידה גדול" של ImageNet ב-30 בספטמבר 2012, המחקר המקורי קבע שהשכבות הרבות הם אלו שסייעו לארכיטקטורה להגיע להישגיה הגבוהים.

בגלל שכבות רבות אלו הארכיטקטורה הייתה גם יקרה מאוד מבחינה חישובית, אבל מכיוון שנעשה שימוש במעבדים גרפיים לצורך הרצה (באנגלית: GPU) הדבר היה אפשרי.

== עיצוב המודל ==
המודל מורכב משמונה שכבות. החמש הראשונות היו שכבות קונבולוציונאליות והשלוש האחרונות היו שכבות מחוברות לחלוטין (באנגלית: fully connected layers) כאשר בין השכבות היו פזורות שכבות max pooling ופונקציות אקטיבציה מסוג ReLU.

== השפעה ==
AlexNet נחשב לאחד מהמחקרים המשפיעים ביותר בראיה ממוחשבת; הוא עודד את השימוש ברשתות עצביות מתפתחות ומעבדים גרפיים בעוד מחקרים רבים.

נכון ל-29 בספטמבר 2021 AlexNet צוטט כ-87,697 פעמים.

== הערות שוליים ==

קטגוריה:למידת מכונה
קטגוריה:אלגוריתמים
קטגוריה:בינה מלאכותית
נג'פיגד

נג'פיגד (בהונגרית: Nagyfüged) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

האזור מיושב לסירוגין מאז המאה ה-14, היישוב עצמו הוזכר לראשונה בכתבים משנת 1301.

== יהודי נג'פיגד ==
יהודים חיו בנג'פיגד במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|60
|1,420
|-
|1910
|21
|
|-
|1920
|14
|
|-
|1930
|8
|
|-
|1941
|6
|2,612
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
נג'רדה

נג'רדה (בהונגרית: Nagyréde) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בנג'רדה מספר התושבים נמצא בירידה. כך, בשנת 1990 היה מספר התושבים 3,383 ובשנת 2023 רק 3,131 תושבים.

האזור היה מיושב כבר מהמאה ה-13 והיה מיושב לסירוגין עד ימינו, היישוב עצמו הוזכר לראשונה בכתבים משנת 1275. הוא נהרס בשריפה בשנת 1596 והחל להתפתח שוב בסוף המאה ה-16.

== יהודי נג'רדה ==
יהודים חיו בנג'רדה במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|24
|
|-
|1880
|37
|1,745
|-
|1910
|34
|
|-
|1920
|20
|
|-
|1930
|9
|
|-
|1941
|6
|2,890
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ספריית אוניברסיטת קיימברידג'

חדר קריאה בספרייה
ספריית אוניברסיטת קיימברידג (באנגלית: Cambridge University Library, בתוך האוניברסיטה נקראת UL) היא הספרייה האקדמית המרכזית והגדולה ביותר באוניברסיטת קיימברידג' ואחת משש ספריות ההפקדה של הממלכה המאוחדת. אל הספרייה מסונפות מנהלית למעלה משלושים ספריות מחלקתיות ופקולטתיות. בספריה מעל 9 מיליון כותרים, כולל מפות ודפי תווים. הספרייה נוסדה במאה ה-15 ועברה למעונה הנוכחי ממערב לנהר קאם ומרכז העיר קיימברידג' ב-1934.

== היסטוריה ==
הספרייה נוסדה בעשור השני של המאה ה-15 על מנת לאחסן את אוסף הספרים של האוניברסיטה, ששכן עד אז בתיבות. בסוף המאה ה-15 כלל האוסף למעלה מ-600 ספרים, אך פירוק המנזרים באנגליה בימי הנרי השמיני פגע בה קשות, כמו ברבות מהספריות הממלכה. מאמצי שיקום הספרייה יצאו לפועל ב-1574, בתמיכת הארכיבישוף מקנטרברי, ובסוף המאה ה-16 מנה אוספה למעלה מאלף ספרים.

ב-1632 יזם ג'ורג' וילרס, הדוכס הראשון מבקינגהם את אוסף הספרים בערבית ובשנת 1647 החל אוסף הספרים בעברית. ב-1664 ירשה הספרייה את אוספו העשיר של ריצ'רד הולדדוורת' שכללה 10,095 ספרים מודפסים, מהם כ-200 עותקי אינקונבולה; ו-186 כתבי יד, בהם כתב יד של ג'פרי צ'וסר וכתבי היד הנחשבים כמוקדמים ביותר בשפה הוולשית, מן המאה ה-9.

ב-1710 נכללה הספרייה בין תשע ספריות הפקדת חובה, שצוינו בחוק זכויות היוצרים הראשון. ב-1715 תרם ג'ורג' הראשון, מלך בריטניה לספריה את אוסף הספרייה המלכותית של בישוף קתדרלת אילי, שמנתה 30,000 ספרים ו-1,790 כתבי יד. בין השנים 1867–1886 כיהן כספרן הראשי של קיימברידג' הנרי ברדשו , שקידם אותה מבחינה מקצועית, אקדמית ומחקרית. בפרט אחראי בדרשו לקידום האוסף העברי, לאחר שגייס את החוקר היהודי שלמה שילר-סינשי לערוך קטלוג מקיף של האוסף. ממשיכיו פרנסיס ג'נקינסון (Francis Jenkinson, ספרן ראשי בשנים 1889 - 1923) ואלווין פאבר סקולפילד (Alwyn Faber Scholfield, 1923 - 1949) המשיכו במגמה להפיכת הספרייה למרכז מידע אקדמי ומחקרי מוביל, תיעוד מקיף ושיטתי של הקטלוג. כן פעלו לכינוס ומחקר של מאות אלפי פריטי אוסף מהגניזה הקהירית, יחד עם שלמה זלמן שכטר וצ'ארלס טיילור. ב-1933 רכשה הספרייה עותק של תנ"ך גוטנברג. באותה עת, ובסיוע קרן רוקפלר הועברה הספרייה לבניין חדש בצידו המערבי של נהר קאם. ב-1972 הוקמה הרחבה נוספת לבניין. ב-2010 נוסדה Cambridge Digital Library כמאגר דיגיטציה של אוספי הספרייה ומנגנוני גישה וחיפוש מידע.

== לקריאה נוספת ==
* שלמה קלמן (סטפן) רייף, הגניזה מקהיר - תולדות אוסף הגניזה באוניברסיטת קיימברידג', תרגמה מיכל לוין, הוצאת הקיבוץ המאוחד, ספריית הילל בן-חיים, 2021

== קישורים חיצוניים ==

* 

* [https://www.lib.cam.ac.uk/about-library/history-cambridge-university-library ההיסטוריה של הספרייה]

קטגוריה:אוניברסיטת קיימברידג'
קטגוריה:הממלכה המאוחדת: ספריות אקדמיות
מאיר אוסטרליץ

הרב מאיר אוסטרליץ (בהונגרית: Austerlitz Mayer; אייזנשטאדט, 1832 – פרשוב, 28 בנובמבר 1913) היה רב הונגרי, רבה של אפרייש (פרשוב), אז בתחומי הונגריה.

== ביוגרפיה ==
מאיר אוסטרליץ נולד באייזנשטאדט (אז עיר בתחומי ממלכת הונגריה בשם קישמרטון), שם היה אביו וילמוש אוסטרליץ, נשיא מועצת הרבנים ומילא תפקיד מוביל במלאכת השיקום של הקהילה היהודית. תחילה רכש מאיר את ידיעותיו בתחומי הדת מאביו ומגיל 13 למד בישיבה המפורסמת במיקולוב (Nikolsburg). אחר כך היה תלמידו של משה פרלס בעיר בוניהאד, אחר כך תלמיד בעיר שארבוגארד של הרב אבלס (Abbeles), לאחר מכן של הרב אברהם שמואל בנימין סופר בברטיסלאבה וכן היה תלמידו של הרב עזריאל הילדסהיימר בעיר הולדתו אייזנשטאדט. הוא נסע מאייזנשטאדט לפראג, שם הפך לתלמידו של שלמה יהודה לייב רפפורט, השתתף בהרצאות של קאמפף ושל וסלי במהלך לימודיו באוניברסיטה ובשנת 1857 קיבל את הדוקטור לפילוסופיה בגיסן. את תעודת הסמיכה לרבנות קיבל משלושה רבנים: מהילדסהיימר באייזנשטאדט, מרפופורט בפראג ומהרב אריה לייב ליפשיץ מהעיר אבאויסאנטו. בשנת 1858 נשא לאישה את בתו של הרב יחזקאל משה פישמן ממישקולץ ועבד כעוזר רב לצד חותנו במשך שנתיים.

בשנת 1860 הוא נקרא לתפקיד הרב על ידי קהילות פרשוב, מושון ואבון, אך אוסטרליץ נענה להזמנת קהילת פרשוב ופעל שם 53 שנים עד מותו בשנת 1913. בימיו אירע הקרע ביהדות הונגריה, והקהילה בהנהגתו הצטרפה לזרם הניאולוגי. ב-1871 פרשו מן הקהילה השמרנים, והקימו קהילה אורתודוקסית. לאחר הפיצול המשיכו שתי הקהילות לגדול ולהתפתח, ובימי הרב אוסטרליץ התפתחה הקהילה לקהילת מודל עם מוסדותיה התרבותיים והפילנתרופיים ובית הספר המצוין. אוסטרליץ זכה לתהילה לאומית בזכות הידע התלמודי הרב שלו, סגנון העברית הקלאסי שלו ופעילותו הספרותית.

== יצירות ידועות ==
<div class="mw-content-ltr">
* Die Ökonomie d. hebr. Sprache
* Gedächtnissrede über W. Austerlitz (1869)
* Das Öhlkrüglein (1879)
* Gedächtnissrede über SH Fischmann Rabb. zu Kecskemét (1880)
* Leichenrede an der Bahre eines Ermordeten (1865)
* Kasualreden (1910)
* Über den Selbstmord (1885)
</div>
== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM84060;jsessionid=D70C927EF18C848D4C79D0F15A29C802 נתוניו במאגר המוזיאון הספרותי פטפי])
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
* לקסיקון יהודי הונגרי. 1929.עורך פטר אויווארי. [http://mek.oszk.hu/04000/04093/html/0078.html מאיר אוסטרליץ]
* Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. ([https://mek.oszk.hu/03600/03630/html/a/a00548.htm מאיר אוסטרליץ]) 
*[https://www.arcanum.com/ro/online-kiadvanyok/Lexikonok-magyar-irok-elete-es-munkai-szinnyei-jozsef-7891B/a-7893E/austerlitz-mayer-79CC8/ מאיר אוסטרליץ] באתר Arcanum

== הערות שוליים ==

קטגוריה:רבנים הונגרים
קטגוריה:ילידי 1832
קטגוריה:הונגרים שנפטרו ב-1913
הררי קדם

הררי קדם הוא ספר חידושים של הרב יוסף דוב סולובייציק על ענייני שבת ומועדי ישראל, שנכתב בידי תלמידו הרב מיכל שורקין.

== כתיבת הספר ==
הספר נכתב על ידי הרב יחיאל מיכל שורקין (כיום ר"מ בישיבת תורת משה), ששמע את שיעורי הרב סולובייצ'יק בישיבת רבינו יצחק אלחנן, את השיעורים נהג לשמוע בעמידה כדי לא להנות מהישיבה יוניברסיטי, על פי הוראתו של רבי משה פיינשטיין שאמר לו שמותר לו לשמוע את השיעורים בישיבה יוניברסיטי אבל לא להנות מהמוסד.

הספר יצא לראשונה בשנות התש"ס–התשס"ד, ובשנת התש"ע יצא בפעם השנייה במהדורה נרחבת.

== מבנה הספר ==
הספר מחולק לשלושה חלקים, חלק א ב על המועדים וחלק ג על שבת.

==== חלק א ====
על דיני ר"ה, יום כיפור, סוכות, חנוכה ופורים. כתוב על סדר השולחן ערוך.

==== חלק ב ====
על דיני פסח, ספירת העומר, שבועות ותשעה באב. כתוב על סדר השולחן ערוך.

החלק על פסח מחולק לשנים, חלק א על הלכות הפסח, כתוב על סדר הדפים של מסכת פסחים, חלק ב הערות על ההגדה של פסח על סדר ההגדה. וכן בסוף דיני תשעה באב יש דברים על הקינות.

==== חלק ג ====
על דיני שבת, כתוב על סדר הדפים של מסכת שבת.
קטגוריה:ספרי חידושים תורניים
קטגוריה:ספרי הרב יוסף דוב סולובייצ'יק
כוחות בעלות הברית בצפון אירופה

כוחות בעלות הברית בצפון אירופה (באנגלית: Allied Forces Northern Europe) הידוע גם בראשי התיבות AFNORTH, היה פיקוד מרחבי של ברית נאט"ו אשר לאורך המלחמה הקרה היה אחראי על הגנת צפון אירופה מפני ברית ורשה.

==היסטוריה==
הפיקוד הוקם ב-1952 במטרה לארגן את כל כוחות נאט"ו באזור במקרה של מלחמה כנגד ברית ורשה. הפיקוד חלש על שטחי דנמרק, נורווגיה וגרמניה עד האלבה. הפיקוד היה אחראי גם על הגנת הים הבלטי, ולפיכך כלל כוחות ימיים גדולים. מפקד הפיקוד היה תמיד אדמירל או גנרל בריטי, וסגנו היה תמיד אדמירל גרמני. מפקד כוחות האוויר של הפיקוד היה תמיד מחיל האוויר האמריקני, ומפקד כוחות הים היה בדרך כלל דני או נורווגי.

בשנת 2000 הוחלט לאחד את פיקוד כוחות בעלות הברית בצפון אירופה עם מטה בעלות הברית במרכז אירופה. ב-2004 מטה מרכז אירופה הפך לפיקוד הכוח המשותף בברונסום.

מטה כוחות בעלות הברית בצפון אירופה היה ממוקם בעיר קולסוס שבנורווגיה. המבנה משמש כיום את צבא נורווגיה.

==קישורים חיצוניים==
* [https://www.forces-war-records.co.uk/units/4886/afnorth-kolsas Unit History: AFNORTH Kolsas] 

קטגוריה:המלחמה הקרה
קטגוריה:נאט"ו
אשר יצר אור

אשר יצר אור הוא פיוט של רבי אפרים מרגנסבורג מסוג "מאורה", כלומר מיועד להיאמר בברכת יוצר המאורות לפני החתימה. הפיוט נתקבל במנהג אשכנז המזרחי לשבת שנייה של חנוכה וכן לשבת פרשת בהעלתך.

הפיוט עוסק בהדלקת המנורה, ומדגיש את הפליאה על כך שבורא העולם, שברא את מקורות האור, ואיננו זקוק לאורה של המנורה, מצווה להדליק עבורו נרות. הפייטן רואה בציווי על הדלקת המנורה ביטוי לאהבת ה' כלפי עם ישראל. הפיוט מסיים בבקשה לגאולה.

==מבנה הפיוט==
הפיוט נכתב במבנה הפיוט שני זיתים נכרתים של ר' שלמה אבן גבירול, שנאמר בשבת ראשונה של חנוכה.

בכל שורה שתי הצלעיות הראשונות מתחרזות זו בזו, ואילו הצלעית האחרונה חורזת בחרוז משותף לכל השורות באותו הבית. השורה האחרונה בכל הבתים לא חורזת בחרוז של אותו הבית, אלא כוללת שיבוץ מפסוק ומסתיימת בשם ה', ובכך היא יוצרת אפיפורה עם הרפרן שאחריה - "ומי יאיר, לך מאיר, ואתה נרי ה'".

הבית הראשון הוא במבנה שונה - קצר יותר, וכל השורות בו חורזות בחרוז של סופי הבתים.

בראשי השורות יש אקרוסטיכון אלפביתי, ולאחריו חתום שם המחבר - "אפרים ברבי יצחק".

הפיוט שקול באופן קרוב למשקל יתדות ותנועות: כל בית (שורה) מורכב מארבע יחידות של יתד ושתי תנועות, אך שוואים וחטפים נוספים בתוך היחידות הללו אינם נספרים.

==לקריאה נוספת==
* גבריאל וסרמן, "Liturgical poems of Ḥanukka from Europe" (חלק א באנגלית וחלק ב בעברית), 2016 (דוקטורט). על אשר יצר בעמ' 315-324 בחלק א, והפיוט עצמו עם פירוש ושינויי נוסחאות מופיע בעמודים 286–289 בחלק ב. 

==קישורים חיצוניים==

* 
* 

== הערות שוליים ==

קטגוריה:פיוטים לחנוכה
קטגוריה:פרשת בהעלותך
קטגוריה:חלקי יוצרות
קטגוריה:יצירות עם אקרוסטיכון
קטגוריה:שירת ימי הביניים
קטגוריה:פיוטי אפרים מרגנסבורג
דיוויזיית יוטלנד

דיוויזיית יוטלנד (בדנית: Jyske Division) הייתה דיוויזיית חיל רגלים ממוכן של הצבא המלכותי הדני. הדיוויזיה הוצבה ביוטלנד ופורקה ב-1996.

==היסטוריה==
הדיוויזיה הוקמה ב-1 ביוני 1952 ושמה המקורי היה הדיוויזיה השלישית (3. Division). מטה הדיוויזיה היה בתחילה באבנרה. בשנותיה הראשונות הייתה לה בריגדה אחת של חיל רגלים ממוכן ועוד שתי בריגדות מילואים. ב-1961 שונה שם היחידה ל"פיקוד דיוויזיית יוטלנד" (Jyske Divisionskommando). ב-1975 הועברה מפקדת הדיוויזיה לפרדריסיה, ובמקביל תוגברו יחידות הדיוויזיה, ושתי בריגדות המילואים שלה קיבלו ציוד מלא והפכו לבריגדות מן המניין. כל בריגדה הורכבה משני רגימנטים של חיל רגלים ממוכן, רגימנט שריון, רגימנט תותחנים ופלוגת סיור מוטסת. ב-1981 אוחדו שלוש פלוגות הסיור המוטסות לרגימנט עצמאי. ב-1985 שונה שם הדיוויזיה לדיוויזיית יוטלנד.

משימתה העיקרית של הדיוויזיה הייתה למנוע מכוחות ברית ורשה, לנתק את הקשר היבשתי על חצי האי יוטלנד בין דנמרק ושאר מדינות נאט"ו. הדיוויזיה הייתה כפופה לכוחות בעלות הברית בצפון אירופה. בסוף שנת 1996, עקב סיום המלחמה הקרה, עבר הצבא הדני צמצום וקיצוץ. דיוויזיית יוטלנד פורקה, וחלק מיחידותיה שולבו במסגרת הדיוויזיה הדנית.

==קישורים חיצוניים==
* הארכיון הלאומי הדני [https://www.sa.dk/daisy/arkivskaber_detaljer?a=&b=&c=&d=&e=&f=&g=&h=&ngid=1238177&ngnid=&heid=&henid=&epid=&faid=&meid=&m2rid=&side=1&sort=1&dir=d&gsc=&int=&ep=&es=&ed=] [https://www.sa.dk/daisy/arkivskabers_arkivserier?a=&b=&c=&d=&e=&f=&g=&h=&ngid=1237563&ngnid=&heid=&henid=&epid=&faid=&meid=&m2rid=&side=&sort=&dir=&gsc=&int=&ep=&es=&ed=]
* [https://photos.google.com/share/AF1QipPiYvucbxiblR9wLIBAfvfY7QZSkUwvGz99zWa9VmHjrDg8mxCgHEQGjfOUAlUTyg?key=Z0xLb1AxRjNXTHNsTHN6UDVXVEN3Y29TQUVad0JR]

קטגוריה:כוחות ההגנה של דנמרק: יחידות
קטגוריה:יוטלנד
יותם אבני (די ג'יי)

יותם אבני (באנגלית: Yotam Avni; נולד ב-31 בדצמבר 1987) הוא די ג'יי, עיתונאי, זמר היפ-הופ ומוזיקאי ישראלי. ידוע בעיקר בזכות אלבומי הראפ שהקליט בשפה העברית ובפעילות שלו בסצנת הטכנו שהקנתה לו הכרה בינלאומית.<ref></ref>

== ביוגרפיה ==

אבני נולד בקריית אונו ב-31 בדצמבר 1987 לזוג עולים מרוסיה, עבר לתל אביב בגיל 18 לאחר שלא גויס לצה"ל מסיבות רפואיות בעקבות סיבוך של מחלת הנשיקה.<ref name=":0" />.

==== קריירה כתקליטן ויוצר מוזיקה אלקטרונית ====
בגיל 19 אבני החל לתקלט במועדונים בתל אביב, בעיקר בסוגה של טכנו והאוס.<ref></ref> בשנת 2014 החל להפיק דרך קבע ליין שבועי שנקרא "AVADON" שהיה פעיל דרך קבע עד התפרצות מגפת הקורונה בישראל ב-2020.

כיוצר מוזיקה אלקטרונית התפרסם לראשונה ב-2010 בזכות גרסאות רמיקס לתקליטן הספרדי קיקו נאברו שזכו ל-4 מיליון צפיות באתר יוטיוב.<ref></ref> בעקבות הצלחתה של גרסת הרימיקס באירופה החל לתקלט דרך קבע במועדונים באירופה ובדגש על גרמניה, בה התגורר במהלך שנת 2017. במהלך השנים התבקש להקליט מוזיקה מקורית עבור חברות תקליטים כמו ו- ושיתף פעולה עם יוצרים כמו , , חיים לרוז, ואסף אמדורסקי.

ב-2015 יצא ה-EP "This Is How" בחברת התקליטים 'אובום רקורד' של ג'וש וינק. ב-2016 הוציא את הסינגל "Tehilim" וזכה לסקירה ראשונה באתר פיצ'פורק. ב-2020 הוציא לראשונה אלבום בשם "Was Here" בחברת התקליטים קומפקט.

==== פרסומים ככתב ועיתונאי ====
ב-2011 החל בכתיבת המדור "החיים בלופ" שסיקר מוזיקה אלקטרונית עבור וואלה! NEWS.<ref></ref> בשנת 2013 עבד בתור כתב עבור אתר Time Out תל אביב. בשנת 2014 החל לכתוב עבור "קול הקמפוס" בעיתון הארץ.

==== פרסום כזמר ראפ בישראל ====
במקביל לעיסוק במוזיקה אלקטרונית, יותם החל לעבוד על קטעי ראפ בשנת 2015 ולאחר מכן החל לשיר גם בתור זמר היפ-הופ. בשנת 2016 הוציא לראשונה אלבום היפ-הופ באורך מלא בשם "בחורות בגילנו" המתאר את הזווית של יותם על חיי הלילה בתל אביב בהתייחסות למערכות היחסים המזדמנות והשימוש בסמים שאורח החיים התל אביבי מזמן. בהמשך הוקלטו שלושה אלבומים נוספים ונערכו מספר הופעות חיות ברחבי הארץ. ב-2017 יצא האלבום "חרדת ביצוע" בהפקת זיו מטושקה, ב-2019 יצא האלבום "כסף לתרופות" בהפקת אורי שוחט וב-2021 יצא האלבום "גוגל טרנסלייט".

== חיים אישיים ==
בראיון בשנת 2020 חשף כי עבר אונס בגיל 10.

== דיסקוגרפיה ==
=== אלבומים ===
* Was Here, 2020

=== אלבומים בעברית ===
* 'גוגל טרנסלייט, 2021'
* 'כסף לתרופות, 2019'
* 'חרדת ביצוע, 2017'
* 'בחורות בגילנו, 2016'

=== סינגלים ===
* It's Time EP, 2020
* Speiche 109, 2019
* Dead Israeli Soldiers in Goa, 2018
* Perlude do Dybbuk, 2018
* If You Still Want Me, 2017
* Mabruk EP, 2017
* Monad XXII, 2016
* Pentimento, 2016
* Tehillim, 2016
* This Is How EP, 2015
* UR Sleeping / Better Days, 2014
* A Song For Danny, 2013
* That's What The World Needs, 2012

== קישורים חיצוניים ==

* [https://www.youtube.com/channel/UCQJn2IrY_rehFeQ4xJt-2Hw יותם אבני], סרטונים בערוץ היוטיוב
* [https://open.spotify.com/artist/31mica96jHG3kBIsoh8Nqx יותם אבני] באתר Spotify
* [https://soundcloud.com/yotamavni יותם אבני], באתר SoundCloud 
* [https://www.discogs.com/artist/571362-Yotam-Avni יותם אבני], באתר Discogs 

== הערות שוליים ==

קטגוריה:מוזיקאים ישראלים
קטגוריה:ישראלים שנולדו ב-1987
הדיוויזיה הדנית

הדיוויזיה הדנית (בדנית: Danske Division) הייתה דיוויזיה של ההצבא המלכותי הדני. הדיוויזיה פורקה ב-2019 ושולבה במסגרת הדיוויזיה הרב-לאומית צפון.

==היסטוריה==
הדיוויזיה הוקמה ב-1 בינואר 1997 על בסיס דיוויזיית יוטלנד. במשך למעלה מעשר שנים, הדיוויזיה הדנית הייתה הדיוויזיה היחידה בצבא הדני, והיא ריכזה תחתיה את מרבית הכוחות הזמינים של הצבא הדני. היא הייתה מחולקת לשתי בריגדות (ה-1 וה-2). ב-2006, בעקבות הסכם בין שרי ההגנה של דנמרק וליטא, סופחה תחת פיקוד הדיוויזיה בריגדת חיל רגלים ממוכן של צבא ליטא. ב-2013 צורפו אליה גם בריגדה אסטונית ובריגדה לטבית.

ב-1 בינואר 2019 פורקה הדיוויזיה ושולבה במסגרת הדיוויזיה הרב-לאומית צפון הכוללת חיילים מדנמרק, אסטוניה ולטביה.

==קישורים חיצוניים==
* [http://www.artilleriet.dk/artikel/3649DDI.htm הארכיון הלאומי הדני]
* [https://web.archive.org/web/20170205100942/http://forsvaret.dk/ddiv/ommyndigheden/Historie/Pages/default.aspx ארכיון משרד ההגנה הדני]
* [https://issuu.com/s.s.r/docs/dk-army-post-wwii-hok-2007 Danske hærordninger efter 2. Verdenskrig i nationalt og internationalt perspektiv. HOK, 2007.]
קטגוריה:כוחות ההגנה של דנמרק: יחידות
נג'לא בודן רמדאן

נג'לא בודן רמדאן (בערבית: نجلاء بودن رمضان; נולדה ב-29 ביוני 1958) היא ראש ממשלת תוניסיה לשעבר, פרופסור לגאופיזיקה בהשכלתה. רמדאן היא האישה הראשונה בעולם הערבי שכיהנה בתפקיד ראש ממשלה. בעבר היא גם עבדה במשרד ההשכלה הגבוהה.
== ביוגרפיה ==
רמדאן נולדה בשנת 1958 בקירואן, תוניסיה. היא מהנדסת ופרופסור להשכלה גבוהה בבית הספר הלאומי להנדסה שבתוניס, המתמחה במדעי הגאולוגיה. בשנת 2011, היא מונתה למנכ"לית במשרד ההשכלה הגבוהה והמחקר המדעי. בשנת 2015 מילאה את תפקיד מנהלת הפרויקטים במשרדו של השר סלים שורה.

מאז ספטמבר 2016 היא מילאה את תפקיד ראש היחידה לניהול לפי מטרות ליישום פרויקט הרפורמה בהשכלה גבוהה במטרה לתמוך ביכולת התעסוקה של תעודות השכלה גבוהה, באותו משרד. ב-29 בספטמבר 2021 במהלך המשבר הפוליטי ביקש ממנה נשיא תוניסיה קייס סעיד להקים ממשלה ולאחר מכן להנהיג אותה.<ref name=":0"></ref><ref></ref> ב-11 באוקטובר היא הושבעה לתפקיד. ב-1 באוגוסט 2023 הנשיא קייס סעיד החליף אותה באחמד אל-חשאני, ובכך היא סיימה את תפקידה.

==קישורים חיצוניים==

== הערות שוליים ==

קטגוריה:ראשי ממשלת תוניסיה
קטגוריה:ילידות 1958
קטגוריה:ילידי 1958
קטגוריה:תוניסאים שנולדו במאה ה-20
קטגוריה:נשים בראשות ממשלה
טונקו מחמוד איסקנדר, סולטאן ג'והור

אל-מתוקל עלי אללה סולטאן איסקנדר אל-האג' אבני אל-מרחום סולטאן אסמאעיל (בג'אווי: المتوكل على الله سلطان إسكندر الحاج إبن المرحوم سلطان إسماعيل الخالدي, באנגלית: Al-Mutawakkil Alallah Sultan Iskandar Al-Haj ibni Almarhum Sultan Ismail; 8 באפריל 1932 – 22 בינואר 2010) היה סולטאן ג'והור ה-24 וסולטאן "ג'והור המודרנית" הרביעי בשנים 1981–2010. בין השנים 1984–1989 כיהן בתור היאנג די-פרטואן אגונג של מלזיה. איסקנדר נודע בכינוי "הסומך על האל" (المتوكل على الله).

טונקו מחמוד איסקנדר נולד בג'והור באהרו ב-1932, בנו של אסמאעיל, נסיך הכתר של ג'והור, בתקופת שלטון סבו, אבראהים, סולטאן ג'והור. במות אביו, הסולטאן אסמאעיל, ירש איסקנדר את כתר הסולטנות של ג'והור ובדומה לסבו, נטייתו לפעולה עצמאית הובילה מספר פעמים למתיחות מול הממשל הפדרלי של מלזיה. במהלך שנותיו נישאו ילדיו לבני משפחות האצולה של שאר המדינות והטריטוריות הפדרליות של מלזיה בכדי לחזק קשרים דיפלומטיים פנימיים. שיא המתיחות בין הסולטאן והממשל הפדרלי הגיע במהלך כהונתו בתור היאנג די-פרטואן אגונג, בין השנים 1984 ל-1989.

לאורך שנותיו הוכיח הסולטאן כי הוא בעל עניין רב בטובתם של אנשיו וקידם תשתיות מטעם הונו. במהלך שלטונו היה אהוד בעיקר בידי המלאים והאורנג אסליס (קבוצות אתניות) באנשיו. איסקנדר נודע במזג חם ומתוח אשר לעיתים הוביל אותו להתפרץ בציבור על אנשי חצרו ואחת, "משבר גומז" אשר סבב אותו ב-1992 הוביל לביטול החסינות המשפטית שלו ושל בני משפחת המלוכה. איסקנדר קרא למשמר משמעת מחמיר, וניסה לחזק את עמדתו הפוליטית כך שקולו יחשב כבעל השפעה בקבלת ההחלטות הפדרליות על אף האופי הסמלי של תפקידו. בשנותיו האחרונות התמתן באופיו לפי דברי מקורבים.

קודם לירושת הכתר, עת היה לנסיך, נהג איסקנדר להיקרא בשמו הפרטי: "מחמוד" או בשמו המלא "מחמוד איסקנדר". עם ירושת הכתר נודע בעיקר בשם איסקנדר. בשנת 2010 נפטר וירש אותו בנו, אבראהים אסמאעיל, סולטאן ג'והור.

== קישורים חיצוניים ==

* [https://www.geni.com/people/Sultan-Johor-XXI-Sultan-Iskandar-ibni-Sultan-Ismail/6000000127624359881 טונקו מחמוד איסקנדר, סולטאן ג'והור], Geni
* [https://www.wsj.com/articles/SB10001424052748704094304575029472105122164 סולטאן ג'והור], באתר וול סטריט ג'ורנל

קטגוריה:פוליטיקאים מלזים
קטגוריה:קיסרים
קטגוריה:מלזיה: פוליטיקה
קטגוריה:ילידי 1932
קטגוריה:נפטרים ב-2010